U-I-62/04
Natisni
Opravilna št.:
U-I-62/04
Datum odločitve:
24. 3. 2005
ECLI:
ECLI:SI:USRS:2005:U.I.62.04
Akt:
Zakon o davčni službi (Uradni list RS, št. 18/96, 36/96, 87/97, 48/98, 26/99, 85/2000 in 79/01) (ZDS-1), 24. in 67. čl.
Izrek:
Postopek za preizkus pobude za začetek postopka za oceno ustavnosti 24. in 67. člena Zakona o davčni službi (Uradni list RS, št. 18/96, 36/96, 87/97, 48/98, 26/99, 85/2000 in 79/01) se ustavi.
Evidenčni stavek:
Ustavno sodišče ustavi postopek, če pobudnik kljub izrecnemu pozivu Ustavnega sodišča ne pošlje podatkov, potrebnih za preizkus pobude za začetek postopka za oceno ustavnosti splošnega akta.
Geslo:
1.5.51.1.4.2 - Ustavno sodstvo - Odločbe - Vrste odločitev Ustavnega sodišča - V postopku abstraktne presoje - Ustavitev postopka - Nedopolnitev pobude/zahteve.
1.4.51.5.2 - Ustavno sodstvo - Postopek - Procesne predpostavke (v vseh postopkih razen v postopku ustavne pritožbe) - Pravovarstvena potreba v primeru, ko je predpis prenehal veljati - Med postopkom.
Pravna podlaga:
Člen 28.3, Zakon o Ustavnem sodišču [ZUstS]
Opomba:
Vrsta zadeve:
ocena ustavnosti in zakonitosti predpisov in drugih splošnih aktov
Vrsta akta:
zakon
Vlagatelj:
Branko Žekar, Celje
Datum vloge:
5. 3. 2004
Vrsta odločitve:
sklep
Vrsta rešitve:
ustavitev
Dokument:
US24500
Dokument v PDF obliki:
U-I-62-04.pdf
116 KB
Prenesite datoteko
U-I-62/04-7
24. 3. 2005
SKLEP
Ustavno sodišče je v postopku za preizkus pobude Branka Žekarja iz Celja na seji dne 24. marca 2005
sklenilo:
Postopek za preizkus pobude za začetek postopka za oceno ustavnosti 24. in 67. člena Zakona o davčni službi (Uradni list RS, št. 18/96, 36/96, 87/97, 48/98, 26/99, 85/2000 in 79/01) se ustavi.
Obrazložitev
1. Pobudnik je vložil pobudo za oceno ustavnosti 24. in 67. člena Zakona o davčni službi (v nadaljevanju ZDS). Kot davčni inšpektor s VI. stopnjo izobrazbe zatrjuje, da opravlja enaka dela in naloge kot davčni inšpektorji s VII. stopnjo izobrazbe in je moral opraviti tudi enako zahteven strokovni izpit, ne glede na to pa prejema nižjo plačo. Takšna ureditev naj bi bila v neskladju s 14. členom Ustave.
2. Med postopkom pred Ustavnim sodiščem je bil sprejet Zakon o davčni službi (Uradni list RS, št. 57/04 – v nadaljevanju ZDS-1). Z dnem uveljavitve tega zakona (28. 5. 2004) je ZDS prenehal veljati, njegove določbe pa so se uporabljale do 31. 12. 2004 (prvi odstavek 54. člena ZDS-1). V primerih, ko izpodbijani predpis med postopkom pred Ustavnim sodiščem preneha veljati, ga Ustavno sodišče skladno s 47. členom Zakona o Ustavnem sodišču (Uradni list RS, št. 15/94 – v nadaljevanju ZUstS) presoja le pod pogojem, če bi njegova meritorna odločitev o neustavnosti privedla do izboljšanja pobudnikovega pravnega položaja. Zato je bil pobudnik pozvan, naj pojasni, ali vztraja pri vloženi pobudi, oziroma naj pojasni, kako bi se v primeru ugotovitve, da izpodbijani Zakon ni bil v skladu z Ustavo, izboljšal njegov pravni položaj. Hkrati je bil pobudnik tudi opozorjen, da lahko Ustavno sodišče postopek ustavi, če ne bo poslal podatkov, potrebnih za nadaljevanje postopka.
3. Ker pobudnik kljub pozivu ni poslal podatkov, potrebnih za preizkus pobude za začetek postopka za oceno ustavnosti neveljavnega Zakona, je Ustavno sodišče postopek ustavilo.
4.Ustavno sodišče je sprejelo ta sklep na podlagi tretjega odstavka 28. člena ZUstS v sestavi: predsednik dr. Janez Čebulj ter sodnice in sodniki dr. Zvonko Fišer, Lojze Janko, mag. Marija Krisper Kramberger, Milojka Modrijan, dr. Ciril Ribičič, dr. Mirjam Škrk, Jože Tratnik in dr. Dragica Wedam Lukić. Sklep je sprejelo soglasno.
Predsednik
dr. Janez Čebulj